CELEX: 62015TN0587
Language: da
Date: 2015-10-12 00:00:00
Title: Sag T-587/15: Sag anlagt den 12. oktober 2015 — Rose Vision mod Kommissionen

30.11.2015   
            
            
               DA
            
            
               Den Europæiske Unions Tidende
            
            
               C 398/73
            
         Sag anlagt den 12. oktober 2015 — Rose Vision mod Kommissionen
   (Sag T-587/15)
   (2015/C 398/86)
   Processprog: spansk
   
      Parter
   
   
      Sagsøger: Rose Vision, S.L. (Pozuelo de Alarcón, Spanien) (ved advokat J. Marín López)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               For det første annulleres Kommissionens afgørelse C(2015) 5449 final af 28. juli 2015 vedrørende tilbagesøgning af et beløb på i alt 5 35  613,20 EUR med tillæg af renter, som Rose Vision, S.L. skal betale, i medfør af artikel 263 TEUF.
            
         
               —
            
            
               For det andet fastslås det i medfør af artikel 272 TEUF, at Kommissionen har tilsidesat punkt II.14, stk. 1, litra a), og punkt II.22, stk. 5, i de generelle betingelser FP7 vedrørende de endelige revisionsrapporter 11-INFS-025 og 11-BA119-016, der omhandlede Rose Vision som led i dennes deltagelse i projektet »Support action to the Integral Satcon Initiative (sISI)«, projektet »Implementing cooperation on Future Internet and ICT Components between Europe and Latin America (FIRST)«, projektet »Supporting the future of the NEM European Technology Platform (FutureNEM)«, projektet »Support Action for the NEM European Technology Platform (4NEM)« og projektet »Structural Funds for Regional Research Advancement (SFERA)«.
            
         
               —
            
            
               For det tredje fastslås det i medfør af artikel 272 TEUF, at de endelige revisionsrapporter 11-INFS-025 og 11-BA119-016, som er udarbejdet under tilsidesættelse af punkt II.14, stk. 1, litra a), og punkt II.22, stk. 5, i de generelle betingelser FP7, er kontraktmæssigt ugyldige og savner retsvirkning.
            
         
               —
            
            
               For det fjerde fastslås det i medfør af artikel 272 TEUF, sammenholdt med artikel 340, stk. 1, TEUF, at Rose Vision ikke skal betale Kommissionen det beløb på 5 35  613,20 EUR med tillæg af renter, der er nævnt i Kommissionens afgørelse C(2015) 5449 final af 28. juli 2015.
            
         
               —
            
            
               For det femte fastslås det i medfør af artikel 272 TEUF, sammenholdt med artikel 340, stk. 1, TEUF, at Kommissionen skal betale Rose Vision de eksisterende skyldige beløb for Rose Visions deltagelse i FP7-projekterne, hvilke beløb for nærværende beløber sig til 1 95  571,13 EUR for Kommissionens sISI, FIRST, FutureNEM, 4NEM og SFERA-projekter, og til 2 17  729,37 EUR med tillæg af de beløb, som måtte påløbe i fremtiden, for projekterne vedrørende det Europæiske Agentur for Forskning E-Sponder og MaPEer SME. Begge beløb, der er foreløbige og skal beregnes mere nøjagtigt, hvilket vil ske på et senere tidspunkt i denne sag, skal under alle omstændigheder forhøjes med de renter, der er fastsat i punkt II.5, stk. 5, i de generelle betingelser FP7.
            
         
               —
            
            
               For det sjette tilpligtes Kommissionen i medfør af artikel 272 TEUF, sammenholdt med artikel 340, stk. 1 og 2, TEUF at betale Rose Vision erstatning for de kontraktmæssige skader, der følger af en tilsidesættelse af punkt II.14, stk. 1, litra a), og punkt II.5, stk. 3, litra d), i de generelle betingelser FP7 og de skader uden for kontrakt, der følger af den omstændighed, at Rose Vision er blevet indplaceret i alarmniveau W 2 i systemet med tidlig varsling, med det beløb, der er angivet i stævningens punkt 114 eller et andet beløb, som Retten måtte finde passende efter ret og billighed.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om, at den endelige revisionsrapport 11-INFS-025 af 9. oktober 2012 og den endelige revisionsrapport11-BA119-016 af 22. april 2013 tilsidesætter punkt II.4, stk. 1, litra a), i de generelle betingelser FP7, idet det heri fastslås, at de udgifter, som Rose Vision har afholdt, ikke er støtteberettigede, da der ikke er tale om reelle udgifter.
            
         
               2.
            
            
               Andet anbringende om, at den endelige revisionsrapport 11-INFS-025 af 9. oktober 2012 og den endelige revisionsrapport11-BA119-016 af 22. april 2013 tilsidesætter punkt II.22, stk. 5, i de generelle betingelser FP7.
            
         
               3.
            
            
               Tredje anbringende om, at den suspension af udbetalinger til Rose Vision, som Kommissionen har bestemt for alle projekter i det syvende rammeprogram, som Rose Vision deltog i, samt den suspension, som agenturet har vedtaget som konsekvens af den af Kommissionen besluttede suspension, udgør en tilsidesættelse af punkt II.5, stk. 3, litra d), i de generelle betingelser FP7.
            
         
               4.
            
            
               Fjerde anbringende om, at aktiveringen af systemet med tidlig varsel på niveau W 2 med hensyn til Rose Vision savner et retsgrundlag i henhold til det kriterium, som Retten fastsatte i dom af 22. april 2012, T-320/09, Planet mod Kommissionen.